

Na temelju članka 15. stavak 2. Zakona o javnoj nabavi („Narodne novine“ br. 120/2016, 114/2022, 48/26, u nastavku teksta Zakon), i članka 15.1. Izjave o osnivanju društva STUPNIČKI KOMUNALAC d.o.o. od 01. lipnja 2019. godine, direktor Društva dana 13.07.2026. godine donosi 




PRAVILNIK 
O PROVEDBI POSTUPAKA JEDNOSTAVNE NABAVE 




PREDMET PRAVILNIKA

Članak 1.

Ovim Pravilnikom utvrđuju se pravila, uvjeti i postupci društva Stupnički komunalac d.o.o. (u daljnjem tekstu: Društvo ili Naručitelj) u provođenju postupaka jednostavne nabave.

Članak 2.

Jednostavna nabava je nabava roba i usluga te provedba projektnih natječaja procijenjene vrijednosti manje od 50.000,00 eura bez PDV-a te nabava radova procijenjene vrijednosti manje od 100.000,00 eura bez PDV-a.

Članak 3.

(1) Postupci jednostavne nabave s obzirom na način provođenja dijele se na: 

· postupci jednostavne nabave procijenjene vrijednosti manje od 5.000,00 eura bez PDV-a

· postupci jednostavne nabave procijenjene vrijednosti od 5.000,00 eura do  25.000,00 eura bez PDV-a za nabavu roba, usluga te provedbu projektnih natječaja, odnosno procijenjene vrijednosti do 45.000,00 eura bez PDV-a za nabavu radova 

· postupci jednostavne nabave procijenjene veće od 25.000,00 eura bez PDV-a za nabavu roba, usluga te provedbu projektnih natječaja, odnosno procijenjene vrijednosti veće od 45.000,00 eura bez PDV-a za nabavu radova 

 
(2) Postupak jednostavne nabave čija je procijenjena vrijednost bez PDV-a veća od 15.000,00 eura započinje donošenjem odluke o početku postupka jednostavne nabave koju donosi direktor Društva. 

(3) Odluka iz stavka 2. ovog članka sastoji se od: naziva predmeta nabave, procijenjene vrijednosti nabave, imenovanja ovlaštenih predstavnika naručitelja i njihovih obveza i ovlasti (stručno povjerenstvo za nabavu), popisa gospodarskih subjekata kojima će se uputiti poziv na dostavu ponuda, stručnu osobu naručitelja za praćenje realizacije ugovora te ostalih potrebnih podataka.

PLAN NABAVE I REGISTAR UGOVORA

Članak 4.

(1) Naručitelj je obvezan u planu nabave i registru ugovora navesti sve predmete nabave čija je procijenjena vrijednost nabave jednaka ili veća od 5.000,00 eura bez PDV-a.

(2) Postupci jednostavne nabave čija je procijenjena vrijednost jednaka ili veća od 5.000,00 eura moraju biti usklađeni s Planom nabave Naručitelja.


NAČELA JAVNE NABAVE
Članak 5.


Prilikom provedbe postupaka jednostavne nabave, Naručitelj je obvezan je poštivati načela javne nabave iz članka 4. Zakona te omogućiti primjenu elektroničkih sredstava komunikacije. 


 SUKOB INTERESA

                                                          Članak 6.

Naručitelj je obvezan poduzeti prikladne mjere da učinkovito spriječi, prepozna i ukloni sukobe interesa u vezi s postupcima jednostavne nabave, a pri čemu je dužan postupati sukladno odredbama članaka 75. do 83. Zakona.


NABAVA PROCIJENJENE VRIJEDNOSTI MANJE OD 5.000,00 EURA bez PDV-A

  Članak 7.

(1) Robu, usluge i radove te provedbu projektnih natječaja procijenjene vrijednosti manje od 5.000,00 eura bez PDV-a, Naručitelj može nabavljati narudžbenicom izdanom izravno određenom gospodarsko subjektu temeljem prethodno zatražene pisane ponude.

(2) Zahtjev za dostavu pisane ponude ne obvezuje Naručitelja na prihvaćanje ponude ponuditelja.

NABAVA ROBA, USLUGA TE PROVEDBA PROJEKTNIH NATJEČAJA PROCIJENJENE VRIJEDNOSTI OD 5.000,00 EURA bez PDV-a DO  25.000,00 EURA BEZ PDV-A, ODNOSNO NABAVA RADOVA DO 45.000,00 EURA BEZ PDV-A 

Članak 8.

[bookmark: _Hlk126245454](1) Za nabavu roba i usluga te provedbu projektnih natječaja procijenjene vrijednosti od 5.000,00 eura bez PDV- a do 25.000,00 eura bez PDV-a za robe, usluge te provedbu projektnih natječaja, odnosno do 45.000,00 eura bez PDV-a za radove, naručitelj upućuje poziv za dostavu ponude jednom ili više gospodarskih subjekata.

(2) Postupci jednostavne nabave procijenjene vrijednosti veće od 15.000,00 eura bez PDV-a provode se putem modula jednostavne nabave EOJN

(3) U slučaju kada se poziv za dostavu ponude upućuje jednom gospodarskom subjektu Naručitelj će se prije izdavanja narudžbenice odnosno sklapanja ugovora, zbog informiranja o tržišnim kretanjima roba, usluga i radova, zatražiti pisanu ponudu od najmanje 3 (tri) ponuditelja bez obveze prihvaćanja istih. 

(4) Iznimno, poziv za dostavu informativne ponude iz stavka 3. ovog članka može biti upućen i manjem broju gospodarskom subjektu ako to zahtijevaju posebni slučajevi i okolnosti, ovisno o prirodi predmeta nabave, razini tržišnog natjecanja u tom području, primjerice no neograničavajući na, situacije od izrazite žurnosti zbog nepredviđenih događaja, ugovore koje zbog tehničkih, umjetničkih ili drugih razloga povezanih sa zaštitom isključivih prava može izvršiti samo jedan gospodarski subjekt, kod nabave hotelskih i restoranskih usluga, usluga cateringa, usluga pravnog savjetovanja, zdravstvenih usluga, usluga obrazovanja, konzultantskih usluga, za slučajeve nabave dodatnih radova, usluga i roba, i to: 
a)	za dodatne radove čija ukupna vrijednost ne smije prijeći 40% vrijednosti osnovnog ugovora, a koji nisu bili uključeni u početni projekt niti u osnovni ugovor, ali su zbog nepredviđenih okolnosti postali nužni za izvođenje radova opisanih u njima, pod uvjetom da se ugovor sklopi sa gospodarskim subjektima koji izvršavaju osnovni ugovor te da ukupna procijenjena vrijednost osnovnog ugovora i dodanih radova ne prelazi iznos od 45.000,00,00 eura bez PDV-a, 

b) 	za dodatne usluge čija ukupna vrijednost ne smiju prijeći 40% vrijednosti osnovnog ugovora, a koji nisu bili uključeni u početni projekt niti u osnovni ugovor, ali su zbog nepredviđenih okolnosti postali nužni za pružanje usluga opisanih u njima, pod uvjetom da se ugovor sklopi sa gospodarskim subjektima koji izvršavaju osnovni ugovor te da ukupna procijenjena vrijednost osnovnog ugovora i dodatnih usluga ne prelazi iznos od 25.000,00 eura bez PDV-a, 

c)	za dodatne isporuke roba od dobavljača iz osnovnog ugovora kada bi promjene dobavljača obavezala javnog naručitelja da nabavi robu koja ima drugačije tehničke značajke što bi rezultiralo nesukladnošću ili nerazmjernim tehničkim poteškoćama u radu i održavanju, u slučaju iznimne žurnosti uzrokovane događajima koji se nisu mogli predvidjeti, pod uvjetom da vrijednost osnovnog ugovora i dodatnih isporuka ne prelazi iznos od 25.000,00 eura bez PDV-a. 

NABAVA ROBA, USLUGA TE PROVEDBA PROJEKTNIH NATJEČJA PROCIJENJENE VRIJEDNOSTI VEĆE OD 25.000,00 EURA BEZ PDV-A, ODNOSNO NABAVA RADOVA PROCIJENJENE VRIJEDNOSTI VEĆE OD 45.000,00 EURA BEZ PDV-a 

                                                                     Članak 9.

(1) Postupak jednostavne nabave procijenjene vrijednosti veće od 25.000,00 eura bez PDV-a za nabavu roba, usluga te provedbu projektnih natječaja, odnosno procijenjene vrijednosti veće od 45.000,00 eura bez PDV-a za nabavu radova provodi se putem javne objave u modulu jednostavne nabave u EOJN RH.

(2) Iznimno od stavka 1. ovog članka, naručitelj nije obvezan provesti postupak javne nabave putem javne objave u modulu jednostavne nabave EOJN RH, u slijedećim slučajevima: 
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni 
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to: 1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe, 2. ako iz tehničkih razloga predmet nabave može isporučiti samo određeni gospodarski subjekt ili 3. ako je to nužno radi zaštite isključivih prava, uključujući prava intelektualnog vlasništva 
c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati. 

 (3) Razlozi za primjenu iznimke iz stavka 2. ovoga članka navode se i obrazlažu u objavi u modulu jednostavne nabave EOJN RH.
	

POZIV ZA DOSTAVU PONUDE

        Članak 10.

(1) Poziv na dostavu ponude u postupcima procijenjene vrijednosti veće od 15.000,00 eura bez PDV-a mora sadržavati:

· naziv javnog naručitelja 
· naziv predmeta nabave (opis predmeta nabave)
· evidencijski broj iz plana nabave 
· procijenjenu vrijednost nabave
· rok izvršenja/isporuke 
· rok valjanosti ponude 
· mjesto izvršenja/isporuke 
· rok, način i uvjeti plaćanja 
· kriterij za odabir ponude 
· kriterije za kvalitativni odabir gospodarskog subjekta – razlozi isključenja, uvjeti sposobnosti (ako je primjenjivo)
· odredbe o jamstvu (ako je primjenjivo) 
· rok za dostavu ponuda 
· način dostave ponuda 
· troškovnik
· ostali podaci važni za dostavu ponuda 

(2) Kriteriji odabira ponude mogu biti najniža cijena valjane ponude ili ekonomski najpovoljnija ponuda. U okviru cijene Naručitelj uspoređuje cijene ponuda bez PDV-a. Podaci o kriteriju odabira navode se u Pozivu na dostavu ponude, a ako se odabire ekonomski najpovoljnija ponuda, Naručitelj mora u pozivu za dostavu ponuda navesti relativni značaj koji pridaje svakom pojedinom kriteriju. 

(3) Naručitelj u Pozivu na dostavu ponude može odrediti osnove za isključenje i uvjete sposobnosti ponuditelja (kriteriji za kvalitativni odabir gospodarskog subjekata).

(4) Naručitelj može od gospodarskih subjekata zahtijevati dostavu jamstva za ozbiljnost ponude, jamstvo za uredno ispunjavanje ugovora, jamstvo za otklanjanje nedostataka u jamstvenom roku uvažavajući načelo učinkovitosti i razmjernosti.

(5) Rok za dostavu ponuda mora biti primjeren predmetu nabave i ne smije biti kraći od 3 (tri) dana od dana upućivanja poziva na dostavu ponuda, odnosno 5 (pet) dana od dana slanja/objavljivanja poziva u  modulu jednostavne nabave u EOJN RH, osim u slučajevima iznimne žurnosti. 


DOSTAVA PONUDA

					     Članak 11.

(1) Ponuda je izjava pisane volje ponuditelja da isporuči robu, pruži usluge ili izvede radove sukladno uvjetima i zahtjevima navedenim u pozivu za dostavu ponuda. 

(2) Ponude se dostavljaju do isteka roka za dostavu ponude i skladu s načinom određenim u pozivu na dostavu ponuda. 

(3) Ako se određeni dijelovi ponude ne mogu dostaviti u elektroničkom obliku, pisani dijelovi ponuda se uvezuju u cjelinu na način da onemogući naknadno vađenje ili umetanje listova. 

(4) Dijelovi ponude koji se ne dostavljaju elektroničkim putem, dostavljaju se  u zatvorenim omotnicama s naznakom: naziva naručitelja, naziva ponuditelja, naziva predmeta nabave, evidencijskog broja nabave i naznakom ,,ne otvaraj“. 

(5) Ponuditelj može do isteka roka za dostavu ponuda dostaviti izmjenu ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

(6) Sve dokumente koje Naručitelj zahtijeva sukladno ovom Pravilniku ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. 

			
OTVARANJE PONUDA, PREGLED I OCJENA PONUDA I DONOŠENJE ODLUKE

					     Članak 12.

(1) Ponude zaprimljene u roku za dostavu ponuda otvaraju se nakon isteka roka za dostavu ponuda, osim u slučajevima kada je poziv upućen jednom gospodarskom subjektu.

(2) Otvaranje ponuda nije javno.

(3) U postupcima nabave procijenjene vrijednosti veće od 15.000,00 eura bez PDV-a, stručno povjerenstvo Naručitelja vrši pregled i ocjenu ponuda na temelju uvjeta i zahtjeva iz Poziva na dostavu ponuda, te po potrebi može pozvati ponuditelje da pojasne ili upotpune svoju ponudu. 

(4) Stručno povjerenstvo sastavlja Zapisnik o pregledu i ocjeni ponuda s nužnim podacima postupka (podaci o Naručitelju, ponuditelju i postupku nabave, broj zaprimljenih ponuda, podaci o kriterijima za odabir ponuda, rangiranje ponuda, razlozi odbijanja ponude/a, razlozi poništenja ako je primjenjivo te ostale potrebne podatke) te predlaže donošenje Odluke o odabiru ili poništenju postupka direktoru Društva.

(4) Rok za donošenje Odluke o odabiru / poništenju iznosi 5 dana od otvaranja ponuda, osim ako Naručitelj u pozivu ne odredi duži rok.

(5) Odluka o odabiru / poništenju s preslikom Zapisnika o pregledu i ocjeni ponuda dostavlja se svakom ponuditelju na isti način kao i Poziv na dostavu ponuda.

(6) Za predmete nabave procijenjene vrijednosti manje ili jednake 15.000,00 EUR, bez PDV-a, Naručitelj nema obvezu sastavljanja Zapisnika o pregledu i ocjeni ponuda i donošenja Odluke o odabiru / poništenju, već na dokaziv način, elektroničkim sredstvima komunikacije sudionike postupka obaviještava o ishodu postupka. 

(7) Naručitelj zadržava pravo poništiti postupak jednostavne nabave do trenutka slanja obavijesti o odabiru ponude ako utvrdi da postoje razlozi zbog kojih postupak nije moguće ili svrhovito nastaviti.


PRAVNA ZAŠTITA
Članak 13.

(1) U postupcima jednostavne nabave procijenjene vrijednost veće od 15.000,00 eura bez PDV-a ponuditelj može podnijeti prigovor u roku od 5 dana od dana primitka odluke o odabiru ili odluke o poništenju.

(2) Prigovor se dostavlja elektroničkim sredstvima komunikacije putem modula jednostavne nabave u EOJN RH.

(3) Prigovor mora sadržavati najmanje:
- podatke o gospodarskom subjektu koji podnosi prigovor
- oznaku postupka jednostavne nabave
- odluku Naručitelja na koju se prigovor odnosi
- razloge prigovora i obrazloženje.

(4) Ako prigovor sadržava kakav nedostatak koji onemogućava postupanje po prigovoru odnosno ako je nerazumljiv ili nepotpun, Naručitelj će pozvati podnositelja prigovora da u roku od tri dana otkloni nedostatak, uz upozorenje na pravne posljedice ako to u određenom roku ne učini.

(5) Direktor Društva odlučuje o prigovoru odlukom najkasnije u roku od 8 dana od dana podnošenja prigovora.

(6) Direktor Društva može:

- obustaviti postupak po izjavljenom prigovoru, ako ponuditelj koji je izjavio odustane od prigovora
- odbaciti prigovor koji je nedopušten, nepravodoban, izjavljen od neovlaštene osobe i u kojem nedostaci nisu otklonjeni u za to određenom roku, a po prigovoru se ne može postupiti
- odbiti prigovor kao neosnovan
- usvojiti prigovor te poništiti odluku

(7) Podnošenje prigovora odgađa sklapanje ugovora o nabavi ili izdavanje narudžbenice, osim u slučajevima iznimne žurnosti.

(8) Odluka o prigovoru dostavlja se objavom putem modula jednostavne nabave EOJN RH.





SKLAPANJE UGOVORA/IZDAVANJE NARUDŽBENICE

					   Članak 14.

Narudžbenicu odnosno Ugovor o javnoj nabavi potpisuje direktor Društva.


PRIJELAZNE I ZAVRŠNE ODREDBE 
   
    Članak 15.

(1) Ovaj Pravilnik stupa na snagu danom donošenja, a objavit će se na internet stranici Općine Stupnik, kao osnivača Naručitelja.
(2) Na postupke jednostavne nabave započete prije donošenja ovog Pravilnika primjenjivati će se Pravilnik od 01.02.2023.

Direktor 
Ante Grabovac


_______________________
